section_heading: Radnja
paragraph_text: 7 godina kasnije, osnovan je Kamina City i ljudi žive mirno na površini. U međuvremenu, Simon je postao vrhovni poglavar države a svi njegovi borci su si priskrbili pozicije ministara ili drugih državnih službenika. Yoko je otišla. Međutim, kada je stanovništvo svijeta poraslo na jedan milijun, počela se ostvarivati proročanstvo Lordgenoma: pojavili su se tzv. Anti-Spiralci i uz pomoć Nije počeli napadati gradove diljem svijeta. Pokrenut je i mehanizam približavanja Mjeseca Zemlji, što bi moglo imati katastrofalne posljedice na život. Rossiu primijeti nezadovoljstvo ljudi pa pronađe žrtveno janje - Simona - te ga osudi na smrt. Međutim, Simon i Viral se udruže te s Gurrenom Lagannom uspiju probiti Anti-Spiralce te zaustaviti pad Mjeseca, koji se ispostavi kao jedan divovski prerušeni brod zvan Cathedral Terra. Rossiu uspijeva oživiti Lordgenoma koji mu ispriča da su sva živa bića na Zemlji tzv. Spiralci, entiteti kojima je u spiralnim genima ugrađena šifra za napretkom i daljnim razvojem, koji je osobina i cijelog svemira, dok su tzv. Anti-Spiralci bivši Spiralci ali su odbacili takav način života te sada smatraju Spiralce prijetnjom jer bi se mogli razviti izvan granica mogućnosti te tako iscrpiti i uništiti svemir. Naoružani, Simon i kompanije odluče krenuti u obračun s Anti-Spiralcima u drugoj dimenziji te im se pridružuje Yoko. Pretvorivši Gurrena Laganna u nekoliko gorostasnih robota, tako stvorivši supermasivnog Tengen Toppa Gurren Laganna, Simon uspijeva uništiti Anti-Spiralca. Natrag na Zemlji, ženi se s Nijom, ali se ona dezintegrira jer je i sama bila umjetna tvorevina koja je postojala samo zahvaljujući snazi Anti-Spiralaca. Simon se povlači iz javnosti dok Zemlja počinje kontakte s drugim civilizacijama na dalekim planetima.